Diari Oficial de la Generalitat Valenciana


Sumari del DOGV 9508, del 10-01-2023 (2023/84)

Extracte de la Resolució de 27 de desembre de 2022, de la Conselleria d'Innovació, Universitats, Ciència i Societat Digital, per la qual es convoquen beques per a la realització d'estudis universitaris -exempció de taxes- durant el curs acadèmic 2022-2023 en les universitats que integren el Sistema Universitari Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/84


Data del document
:   27-12-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 27 de desembre de 2022, de la Conselleria d'Innovació, Universitats, Ciència i Societat Digital, per la qual es convoquen beques per a la realització d'estudis universitaris -exempció de taxes- durant el curs acadèmic 2022-2023 en les universitats que integren el Sistema Universitari Valencià. [2023/84]  
  
BDNS (identif.): 668852.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/668852)  
  
Primer. Persones beneficiàries  
Podrà sol·licitar beca per a la realització d'estudis universitaris l'alumnat matriculat, durant el curs acadèmic 2022-2023, en les universitats que integren el Sistema Universitari Valencià, així com en els centres adscrits, en qualsevol dels ensenyaments següents:  
  
a) Ensenyaments universitaris adaptats a l'Espai Europeu d'Educació Superior conduents a títols oficials de grau i de màster universitari.  
  
b) Complements de formació per a accés o obtenció del títol de màster i crèdits complementaris per a l'obtenció del títol de grau.  
  
  
Segon. Objecte  
1. Per a l'alumnat matriculat en universitats públiques i els seus centres públics adscrits, la beca consistirà en l'exempció del pagament de l'import dels crèdits matriculats. Aquest import és l'establit en el Decret 123/2022, de 23 de setembre, del Consell, pel qual es fixen les taxes per a satisfer per la prestació de serveis acadèmics universitaris per al curs 2022/2023 (DOGV 9441, 04.10.2022).  
2. Per a l'alumnat matriculat en universitats privades o en centres privats adscrits a universitats públiques, aquesta beca consistirà en una ajuda per al pagament de les despeses de matrícula dels crèdits matriculats. La quantia d'aquesta beca serà igual al preu mínim d'un estudi amb la mateixa experimentalitat establida en el Decret 123/2022, adés esmentat.  
  
Tercer. Bases reguladores  
Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana, el text complet de la qual es troba disponible en la següent adreça web:  
  
http://innova.gva.es/va/web/universidad/becas-de-estudios-universitarios  
  
Quart. Quantia  
S'hi destina un import global màxim de 5.000.000 euros (cinc milions d'euros).  
  
Cinqué. Lloc i termini de presentació de les sol·licituds  
L'alumnat haurà d'emplenar i presentar la sol·licitud únicament per mitjans electrònics en la plataforma de tramitació de la GVA.  
  
En cas de dubte pot consultar el manual publicat en el següent enllaç: https://innova.gva.es/es/web/universidad/informacio-sobre-la-tramitacio-electronica  
El punt d'accés a la tramitació electrònica és la Seu Electrònica de la Generalitat, accessible en l'adreça web https://sede.gva.es. L'accés directe a aquest tràmit estarà disponible en el següent enllaç: https://www.gva.es/es/inicio/procedimientos'id\_proc=265&version=amp  
  
El termini de presentació s'iniciarà el 12 de gener de 2023 i finalitzarà l'1 de febrer de 2023.  
  
Alacant, 27 de desembre de 2022.- La consellera d'Innovació, Universitats, Ciència i Societat Digital, Josefina Bueno Alonso.